২০১৬-র অযোগ্য শিক্ষকদের পূর্ণাঙ্গ তালিকা প্রকাশ করল SSC

ওয়েব ডেস্ক: দাগিদের সম্পূর্ণ তালিকা প্রকাশ করল স্কুল সার্ভিস কমিশন (School Service Commission)। আদালতের নিয়ম মেনে ১৮০৬ জনের ‘দাগি’ তালিকা (Candidate List) প্রকাশ করল এসএসসি (SSC)। আগে যে তালিকা প্রকাশ করা হয়েছিল, তাতে শুধু নাম ও রোল নম্বর ছিল, তবে আজ যে তালিকা দেওয়া হল তাতে নাম ও রোল নম্বরের পাশাপাশি বিষয়, বাবার নাম সহ আরও একাধিক তথ্য রয়েছে।

এর আগে স্কুল সার্ভিস কমিশনের ভূমিকা নিয়ে ফের ক্ষোভ প্রকাশ করেন কলকাতা হাইকোর্টের বিচারপতি অমৃতা সিনহা। তিনি স্পষ্ট জানান, নিয়োগ প্রক্রিয়ায় অংশ নেওয়া প্রার্থীদের ভবিষ্যৎ আদালতের মামলার নিষ্পত্তির উপরই নির্ভর করবে। সেই সঙ্গে ২০২৫ সালের লিখিত পরীক্ষার ওএমআর শিট আপলোডেরও নির্দেশ দেন তিনি।

আরও পড়ুন: ২৬ লক্ষ ভোটারের নাম ম্যাপিং-এ মেলেনি, কী জানাল কমিশন

বিচারপতি আরও জানান, ২০১৬ সালের প্যানেলের মেয়াদ শেষ হওয়ার পর যারা শিক্ষক হিসেবে নিয়োগ পেয়েছেন, তাঁদের সম্পূর্ণ তালিকাও জমা দিতে হবে। নবম-দশম ও একাদশ-দ্বাদশ শ্রেণির জন্য যে সমস্ত শিক্ষক-শিক্ষিকাকে নিয়োগপত্র দেওয়া হয়েছে, তাঁদের তথ্যও আদালতে পেশ করতে হবে।

এদিকে এর ঠিক আগের দিনই সুপ্রিম কোর্টে তীব্র সমালোচনার মুখে পড়েছিল এসএসসি। শীর্ষ আদালত জানায় যে, নির্দেশে কোথাও বলা ছিল না, পুরানো ও নতুন প্রার্থীদের একসঙ্গে পরীক্ষা নেওয়া যাবে। অথচ কমিশন ঠিক সেটাই করেছে, যা বিধিভঙ্গের শামিল।

দেখুন আরও খবর: