বেজে উঠেছে ভোটের দামামা! ২৯৪ আসনে প্রার্থী তালিকা প্রায় চূড়ান্ত তৃণমূলের

ওয়েবডেস্ক- বাংলার মাটি এখন একটাই কথা বলছে, কবে ভোট? নির্বাচনী যুদ্ধের দামামা বেজে উঠেছে। রাজ্য রাজনীতিতে প্রচার তুঙ্গে। সেই সঙ্গে চলেছে অভিযোগের পালা। কে কত এগিয়ে, কে রাজ্যের উন্নয়নের জন্য কী করেছে, ক্ষমতায় এলে কী করবে, তা নিয়ে দাড়িপাল্লার মাপামাপি শুরু হয়ে গেছে।  প্রার্থী তালিকা চূড়ান্ত করা নিয়ে চলেছে চুলচেরা বিশ্লেষণ। এই অবস্থায় কিছুটা হলেও এগিয়ে থাকল তৃণমূল। ২৯৪ আসনে (294 Assembly )  প্রার্থী তালিকা (Candidate List)  প্রায় চূড়ান্ত তৃণমূলের (Tmc) । উঠে আসছে কিছু নতুন মুখ, তেমনি থাকছে অভিজ্ঞরাও। তালিকায় একদিকে যেমন থাকছে বিধায়ক-রাজ্যের মন্ত্রীয়া অপরদিকে এক রাজ্যসভার  সাংসদেরও টিকিট পাওয়ার সম্ভাবনা রয়েছে। চড়ান্ত শিলমোহর দেবেন মুখ্যমন্ত্রী মমতা বন্দ্যোপাধ্যায় (Mamata Banerjee) ।  সর্বভারতীয় সাধারণ সম্পাদক অভিষেক বন্দ্যোপাধ্যায়ই (Abhishek Banerjee)।

প্রথমে তাকানো যাক কলকাতার দিকে। এখানে বেশিরভাগ বর্তমান বিধায়ক ফের টিকিট পাচ্ছেন বলে খবর। খুব বেশি অদল বদল হবে না। মূল আকর্ষণ ভবানীপুর কেন্দ্র। এখান থেকে আবারও লড়তে দেখা যাবে মুখ্যমন্ত্রী মমতা বন্দ্যোপাধ্যায়কে। এছাড়া রাসবিহারী কেন্দ্রে দেবাশিস কুমার ও কলকাতা বন্দরে ফিরহাদ হাকিমই প্রার্থী বলে খবর।

আরও পড়ুন-  কেরলের নাম পরিবর্তনে খুশি, পশ্চিমবঙ্গের নাম বদলে কেন আপত্তি? বিস্ফোরক মুখ্যমন্ত্রী

বালিগঞ্জের বিধায়ক বাবুল সুপ্রিয় এখন রাজ্যের মন্ত্রীও। তবে ছাব্বিশের ভোটে তাঁর আসন বদলের সম্ভাবনা বেশি। বাবুলের বদলে বর্ষীয়ান নেতা, আরেক মন্ত্রী শোভনদেব চট্টোপাধ্যায় লড়তে পারেন বালিগঞ্জ থেকে। টালিগঞ্জে মন্ত্রী অরূপ বিশ্বাস প্রার্থী হবেন, তা এক প্রকার নিশিত। বেহালা পূর্বে প্রার্থী বদল না হলেও বেহালা পশ্চিম অর্থাৎ পার্থ চট্টোপাধ্যায়ের আসনে প্রার্থী বদল প্রায় নিশ্চিত। এই কেন্দ্রে অভিজ্ঞ কোনও ব্যক্তিতের উপরে দায় বর্তাতে পারে। উত্তর কলকাতার প্রার্থী তালিকায় দু, একটি আসন ছাড়া খুব একটা বদল হওয়ার সম্ভাবনা নেই।