বিহার নির্বাচনে একক লড়াই মিম প্রধানের ! ২৫ জন প্রার্থীর নাম ঘোষণা

ওয়েবডেস্ক- আসন্ন বিহার নির্বাচনে (Bihar Assemble Election)  প্রার্থী (Candidate List) ঘোষণা করল অল ইন্ডিয়া মজলিস-ই- ইত্তেহাদুল মুসলিমিন (এআইএমআইএম) । রবিবার এই প্রার্থী তালিকা প্রকাশ করেছে তারা।  এক্স হ্যান্ডলে এক পোস্টে এআইএমআইএম (AIMIM) লেখেন, বিহার বিধানসভা নির্বাচনে এইআইএমআইএম এই তালিকাটি এআইএমআইএম বিহার ইউনিট তৈরি করেছে ইউনিট তৈরি করেছে। এই বিষয়ে দলের জাতীয় নেতৃত্বের সঙ্গে আলোচনা করা হয়েছে। বিধানসভা নির্বাচনে সিওয়ান কেন্দ্রে মহম্মদ কাইফ, গোপালগঞ্জ কেন্দ্রে আনাস সালাম, কিষাণগঞ্জের জন্য অ্যাডভোকেট শামস আগাজ, মধুবানির জন্য রশিদ খলিল আনসারি, আরারিয়ার জন্য মহম্মদ মনজুর আলম সহ ২৫ জন প্রার্থীর তালিকা প্রকাশ করা হয়েছে।

সম্প্রতি বিহারের আসন্ন নির্বাচন নিয়ে একলা চলার বার্তা দিয়েছিলেন মিম প্রধান ও হায়দারাবাদের সাংসদ আসাদউদ্দিন ওয়েইসি (AIMIM chief and Hyderabad MP Asaduddin Owaisi) । ইন্ডিয়া জোটের (India Bloc) কাছে প্রত্যাখ্যাত হওয়ার পরে বিহার নির্বাচনে ১০০ আসনে একা লড়ার কথা ঘোষণা করেন ওয়েইসি। তাঁর দাবি ছিল, বিহারে তৃতীয় বিকল্প তৈরির চেষ্টা করছে এআইএমআইএম।

আরও পড়ুন- দ্বিতীয় প্রার্থী তালিকা প্রকাশ কংগ্রেসের, আরও পাঁচজনের নাম ঘোষণা

মিম নেতার কথায়, ‘মহাগঠবন্ধন’ ২০২০ সালে এআইএমআইএম-এর বিরুদ্ধে ধর্মনিরপেক্ষ ভোট বিভক্ত করার অভিযোগ করেলেও এবার তা করতে পারবে না। তাঁর দাবি, “সবাই জানেন আমি আরজেডি সভাপতি লালু প্রসাদ এবং তেজস্বী যাদবকে চিঠি লিখে জোটে ইচ্ছা প্রকাশ করেছি। কিন্তু কোনও সাড়া পাইনি।” মিম প্রধানের আরও অভিযোগ, জোটের প্রস্তাব পাঠিয়ে আরজেডির কাছ থেকে কোনও উত্তর না পেয়ে একা লড়াইয়ের সিদ্ধান্ত নিয়েছি। তবে সমমনোভাবাপন্ন দলগুলির সঙ্গে তৃতীয় জোটের সম্ভাবনা এখনও খতিয়ে দেখা হচ্ছে।

প্রসঙ্গত, বিহারে ২৪৩ আসনের প্রথম দফার ভোটগ্রহণ শুরু হয় ৬ নভেম্বর এবং দ্বিতীয় দফা ১১ নভেম্বর। ফলপ্রকাশ হবে ১৪ নভেম্বর।

দেখুন আরও খবর-